הוועדה המיוחדת לפניות הציבור, כנסת 18, פרוטוקול מספר 114, 2011-07-06 09:30

אורי מקלב: האם את כל ה- 1,700,000 היה אמור משרד שיכון לשלם?

מיטל מועלם: כן, אנחנו משפחה מעוטת יכולת ולא יכולים להוסיף שום דבר.

מיטל מועלם: 1,741,000 ₪.

מיטל מועלם: הם בודקים, שלחו שמאי.

מיטל מועלם: המוכרת דרשה 1,850,000 והשמאי נתן הערכה מאד נמוכה.

מיטל מועלם: ההמתנה לו היא ארוכה.

מיטל מועלם: הענין כולו כרוך בעגמת נפש גדולה.

מיטל מועלם: הגשנו בקשה לרכישה של דירה אחרת.

אורי מקלב: לגבי התהליך, כשאתם מוצאים דירה שמתאימה לכם, מה עליכם לעשות?

מיטל מועלם: מחכים חודש חודשיים עד שהשמאי מגיע, עד שהמהנדס מגיע, כל הטלטול הזה, כולל הגעות ל"פרזות" והמתנה במשרדים.

אורי מקלב: הדיון משודר באינטרנט.

אורי מקלב: יש לשמור על שקט לטובת ההקלטה.

מיטל מועלם: עד שמסתכמת הרכישה עצמה יכולים לעבור שלושה או ארבעה חודשים.

אורי מקלב: איזה בעל דירה מוכן לחכות?

מיטל מועלם: שידלנו אותם ובכינו להם.

מיטל מועלם: ביקשנו להמתין והאנשים היו מאד נחמדים אבל הם צריכים את הכסף כדי שיוכלו לצאת מן הדירה.

אורי מקלב: מתי הודעתם למשרד השיכון שמצאתם את הדירה הזו?

מיטל מועלם: הגשנו בקשה שניה.

מיטל מועלם: הפסדנו את הדירה שחיכינו לה, כי כאמור בעלת הבית התייאשה ופנינו שוב.

מיטל מועלם: והיה לנו צער מזה.

מיטל מועלם: יש לנו שמונה ילדים שלומדים בבית ספר, יש להתאים את לוחות הזמנים, לא כל דירה מתאימה לנו, השינויים שאנשים עשו בדירה, התנאים מסביב לה וכדומה.

מיטל מועלם: האכזבה היתה גדולה.

מיטל מועלם: כבר שמונה חודשים שאני מסתובבת, משלמת המון עבור נסיעות, משאירה ילדים קטנים בבית בכל ערב, מבצעת המון שיחות טלפון, בעלי סובל מסכיזופרניה.

דוד מועלם: אני חולה, יש לי סכיזופרניה.

דוד מועלם: ביקשנו שיעזרו לנו כי צפוף לנו בבית מאד.

דוד מועלם: אמרו שיתנו לנו את כל העזרה המתאימה ואחרי שראינו הרבה דירות ומצאנו דירה לפני חודשיים ואמרו לנו שהם יעשו את הכל בשביל לקנות את הדירה ועד עכשיו אנחנו מחכים כי צריך לבוא שמאי לוודא.

מיטל מועלם: מחכים כבר חודש וחצי ומהנדס ושמאי לא הגיעו.

מיטל מועלם: הדירה כמעט חדשה, יד שניה או שלישית.

אורי מקלב: למי אתם פונים?

מיטל מועלם: ל"פרזות".

אורי מקלב: היכן, בתחנה המרכזית?

מיטל מועלם: כן.

רחל זגורי: רק לפני שנתיים קיבלנו זכאות לדירה, אחרי שחיכינו הרבה שנים.

רחל זגורי: לפני שנתיים אמרו לנו שאנחנו זכאים והתחילו להראות לנו דירות.

רחל זגורי: הראו לי דירה בנווה יעקב בקומה חמישית עם מעלית, גודל של 90 מ"ר עם שני חדרי ילדים.

רחל זגורי: הייתי חייבת לסרב כי אי אפשר להכניס ששה ילדים לחדר.

רחל זגורי: חיכינו עוד מספר חודשים.

רחל זגורי: הציעו עוד דירה בת שלושה חדרים עם ששים ושלש מדרגות ולא יכולתי לקחת אותה.

רחל זגורי: לפני שנה שלחו מכתב "יש לכם תכנית נר".

רחל זגורי: בעלי אברך והחיים במירוץ בתוך הבית והחיפוש לוקח הרבה זמן.

רחל זגורי: התיאום עם המתווכים הוא לא קל ומיד כשהם שומעים שאנחנו שייכים למשרד השיכון הם לא מוכנים לתת שירות.

רחל זגורי: ענייני מע"מ ותירוצים שונים.

רחל זגורי: מצאנו מתווך שהיה מוכן לעזור לנו, לקח אותי והביא אותי כי קשה מאד לעזוב ילדים קטנים בשעות אחר הצהרים ובערב.

אורי מקלב: אנשים מראים את הדירות בשעות הערב, אחרי שהם חוזרים מן העבודה.

אורי מקלב: הקושי בחיפוש דירה הוא ידוע.

אורי מקלב: מה גם שיש לשנות את בתי הספר של הילדים ולשנות הרגלים.

אורי מקלב: איפה אתם גרים כיום?

רחל זגורי: בשמואל הנביא.

אורי מקלב: ולא מצאת באיזור?

רחל זגורי: ניסינו למצוא באיזור, גם ברמות אשכול וגם במעלות דפנה, אפילו ברוממה אבל היה מאד קשה לחשוב שנתרחק.

אורי מקלב: אתם עם תכנית "נר" דהיינו, דירות שעומדות במחירים של משרד השיכון ואתם מקבלים סכום כסף כדי לקנות דירה.

אורי מקלב: האם הצלחתם למצוא דירות שמתאימות לסכומים שהעמיד משרד השיכון?

רחל זגורי: הדירה צריכה להיות טובה ולא דירת גג, למשל.

רחל זגורי: המחירים עלו מאד ואפילו בשמואל הנביא דירה עולה מליון שלש מאות.

רחל זגורי: הציעו תשע מאות ארבעים ואחד אלף.

רחל זגורי: בתשובה לשאלת יושב הראש, אני לא מחפשת דירת פאר אבל שיהיו בה לפחות שלשה חדרים שנוכל לחלק אותם.

אורי מקלב: נדרשים שבעה מטר ברוטו לכל ילד ויש להוריד מזה ארונות, חדרי שירותים וכו'.

רחל זגורי: כל הדירות עומדות על מאה עשרים או מאה שלושים והמחירים הם כשני מליון.

רחל זגורי: במליון שבע מאות יש רק דירות הרוסות.

אורי מקלב: האם היום יש דירה שמצאתם?

רחל זגורי: בסוף השנתיים של הזכאות מצאנו דירה פוטנציאלית אבל הזמן נגמר והיה צריך לפנות לוועדה שוב.

רחל זגורי: בינתיים מצאנו דירה ברמות, מאה ותשעה עשר מטר מרובע.

רחל זגורי: כיום אנחנו גרים בתשעים ושמונה מטר.

רחל זגורי: ארבעה חדרים וחצי שהם קטנים מאד.

רחל זגורי: יש מיטה אפילו ליד השירותים.

שלומית אבינח: למה אתם לא מקבלים סיוע בשכר דירה?

רחל זגורי: מחכים לאישור של הועדה הציבורית.

אורי מקלב: מה מחיר השכירות?

רחל זגורי: 2,800 אבל הוא מחכה שנצא כי הוא רוצה לשפץ.

אורי מקלב: מה סכום העזרה שאתם מקבלים, 400, 800 ₪?

רחל זגורי: העלו לנו לפני סיום התקופה ל 2,200 ₪.

רחל זגורי: אבל יש הוצאות בגין הילדים, ההסעות ועוד.

רחל זגורי: אני לא יכולה לעבוד, אני במשרה מלאה בלי הפסקה.

אורי מקלב: קודם כל מזל טוב.

אורי מקלב: אנחנו מתרגשים לשמוע על אנשים שמגדלים שלושה עשר ילדים.

רחל זגורי: שיהיה אפשר לחיות שם, שיהיה סלון גדול, אנחנו כל שבת שולחים ילדים לסבא וסבתא כדי שיהיה מרווח, לנו ולהם.

אורי מקלב: סבא, אמור לנו, מה אתה מרגיש כשאתה רואה כך את הנכדים?

אורי מקלב: תהיה בריא ותרגיש טוב.

ירמיהו משה: אני לוקח את הילדים.

אורי מקלב: אתם משקפים את זכות הקיום שלנו.

ירמיהו משה: ביום ששי אני לוקח את הילדים אלי כדי שתהיה לה קצת מנוחה.

אורי מקלב: איפה אתה גר?

ירמיהו משה: אני גר בקטמון, בדירת שני חדרים.

אורי מקלב: זכית למשפחה כזו.

ירמיהו משה: ברוך השם.

אורי מקלב: הרבה נחת.

אורי מקלב: האם כרגע יש משהו שהוא רלבנטי?

רחל זגורי: עכשיו מצאנו דירה.

רחל זגורי: עלינו לעבור שוב ועדה ציבורית.

רחל זגורי: חודשיים עד שהתיק מגיע אליהם.

אורי מקלב: האם אי אפשר לעשות את זה לפני שיפוג התוקף ויידרשו לוועדה בשנית?

דוד מועלם: אנחנו זכאים כבר מספר שנים אבל הם כל הזמן מושכים אותנו.

דוד מועלם: ואנחנו זכאים.

אורי מקלב: ודאי, הרי אם לא הייתם זכאים לא הייתם יכולים לקבל את הזכאות למכרז אבל, יש תכנית ויש גם את הזכאות בעצמה שהיא תלויה באישור ועדה.

אורי מקלב: קשה להבין למה צריך חודשיים כדי לחדש זכאות הרי המצב לא השתנה והדברים רק פורמאליים?

אורי מקלב: למה צריך להפסיד דירה כי הזכאות לא ברת תוקף?

אורי מקלב: וגם אם צריך לחדש אז אפשר היה לחדש מספר חודשים קודם לכן כדי לשמור על רצף זכאות.

אורי מקלב: רחל הרשוף, מזל טוב לך!

רחל הרשוף: רציתי לדבר על התנהלות המערכת.

רחל הרשוף: כל הזמן מבקשים ממני עוד טפסים ועוד ביקור בית, שוב עדכון ואני לא מבינה את התהליך, כל כמה חודשים צריכים לחדש זכאות ושוב לשלם ששים שקל ושוב להגיש את כל הדפים מן הבנק ושוב ושוב ושוב.

רחל הרשוף: חלק מן החיים שלי זה רק לרוץ ממשרד למשרד ולהביא את כל הדפים.

רחל הרשוף: כל פעם למלא את הטפסים מחדש כמו שמבקשים.

אורי מקלב: האם כל פעם צריך למלא את הטפסים מחדש?

אורי מקלב: מה זמן תוקף הזכאות?

אורי מקלב: שנתיים?

רחל הרשוף: חשבתי ששנתיים אבל אני לא יודעת.

רחל הרשוף: זה לא מובן לי.

רחל הרשוף: לשאלת יושב הראש - אני מגיעה מארצות הברית וגם שם יש בירוקרטיה, וחשוב לומר שאני מאד שמחה להיות כאן, רק שהדברים לא ברורים לי.

רחל הרשוף: אם יש לי זכאות בנובמבר אז למה במאי צריך לעבור את ההליך בשנית?

רחל הרשוף: ובגלל כל הועדות והזכאות והשאר - אני לא קיבלתי סיוע בשכר דירה אפילו שאני זכאית מלפני חג הפסח.

רחל הרשוף: וכל פעם אני שואלת איפה הכסף כי אני חייבת לשלם את שכר הדירה והם אומרים שאין.

רחל הרשוף: כי יש בעיה בתעודה, יש בעיה בהפרשים ואני חייבת לרוץ ל"עמידר", להביא דף אחר ולעלות את כל המדרגות ולהגיע ואז מסתבר שדף אחר טרם הגיע.

רחל הרשוף: בעלי חולה נפש ואין לי עזרה.

רחל הרשוף: אם צריך חתימה הוא יחתום וזהו.

רחל הרשוף: הוא לא יכול לא לשמוע על זה ולא לעשות.

רחל הרשוף: הוא לא יכול גם לחפש דירות.

רחל הרשוף: אני ראיתי מעל חמישים דירות.

רחל הרשוף: מאז פסח לפני שנה, כשקיבלתי את ההודעה על המכרז התחלתי לחפש.

רחל הרשוף: כל כך שמחתי שתהיה לנו אפשרות לדירה והתחלתי לחפש.

רחל הרשוף: במחיר הראשון לא היה איך לקנות, ממש לא היה.

רחל הרשוף: מאד רציתי את האפשרות למענק אבל אף בנק לא רוצה לתת לנו.

רחל הרשוף: אני עובדת רק פעמיים בשבוע, עשר שעות בסך הכל.

רחל הרשוף: מכל מקום, רציתי את המענק כדי להמשיך לשלם משכנתא במקום לשלם שכר דירה.

רחל הרשוף: ויוצא שלא נתנו לי גם את המשכנתא.

רחל הרשוף: ואמרו לי: כן, בסדר, אין בעיה, אנחנו יכולים לקבל בשבילך משכנתא, כי בכל אופן אי אפשר כי הכסף של המענק לא נקרא כסף והקיצבה שאת מקבלת מבטוח לאומי בגלל הנכות של בעלך לא נחשבת כמשכורת אז לא היה לי כלום.

רחל הרשוף: באוקטובר נובמבר הודיעו לי שהצליחו לקבל בשבילי משכנתא.

רחל הרשוף: ואז היהתה כבר דירה והכל היה מוכן למענק.

רחל הרשוף: היה צורך בהשתתפות עצמית של בערך 20,000 דולר, היו לי בערך 13,000 מהלוואת, היה לי עוד קצת לגייס ותהיה לי דירה ואז פתאום אמרו לי שאין את המענק.

רחל הרשוף: אמרו שאי מספיק תקציב ואמרו שאתקשר בינואר.

רחל הרשוף: בדצמבר מתברר ב"פרזות" שאין ולא יהיה ויש תכנית נר ויש לי חודשיים לעשות את תכנית נר.

רחל הרשוף: אמרתי: בסדר, השקעתי כל כך הרבה זמן על התהליך של המענק ואם לא יהיה אז לא יהיה אבל לפחות אקבל דירה מתכנית "נר".

רחל הרשוף: יש קריטריונים מסויימים לדירה כי היא לא יכולה להיות, למשל, בקומת גג ואי אפשר לעשות שיפוצים גדולים וכו'.

רחל הרשוף: מצאתי דירה מתאימה ובינתיים העלו את הסכום למליון שבע מאות.

רחל הרשוף: רציתי להביא את ההצעה ל"פרזות" ובגלל שזה היה בנווה יעקב ואגב, אנחנו גרים בנווה יעקב בדירה של חמישים וחמישה מטר רבוע, שלושה חדרים.

רחל הרשוף: ברוממה, שבה גרנו לפני כן היהת גם שכונה תומכת וזו קהילה.

אורי מקלב: ודאי, זו הקהילה.

אורי מקלב: הדברים ברור לי מאד.

אורי מקלב: נשארתם בזכות קהילה שתומכת, שמגיעה מאותן ארצות והשפה שלה מוכרת וגם ההווי מוכר.

אורי מקלב: מזעזע לשמוע על מגורים בחמישים וחמישה מטרים רבועים.

אורי מקלב: ואתם לא מקבלים סיוע בשכר דירה!?

רחל הרשוף: אנחנו זכאים אבל עוד לא קיבלנו.

רחל הרשוף: מאז חג פסח.

רחל הרשוף: כן הבאתי את ההצעה לדירה שחשבתי שהיא מתאימה - - -

אורי מקלב: מקבלים בברכה את חבר הכנסת יעקב כץ שהגיע עכשיו, והנושאים קרובים גם ללבו.

אורי מקלב: יש מזל לאנשים כאן

אורי מקלב: שהוא הגיע רק באמצע משום שלו היה שומע את הדברים ששמענו, הוא לא היה נותן לנו להמשיך.

אורי מקלב: שמענו כאן, למשל, על חמש עשרה נפשות שגרות בדירה בגודל ששים או שבעים מ"ר ואנחנו מתוודעים לסיפורים שהם גם מרגשים וגם מזעזעים.

אורי מקלב: רחל הרשוף, האם הדירות הן בנווה יעקב?

רחל הרשוף: רק בנווה יעקב ורק שתהיה מספיק גדולה ואפילו נישאר בנווה יעקב.

רחל הרשוף: בתשובה לשאלה הקודמת, כן, הזכאות שלנו היא בתוקף אבל בגלל הועדה לא קיבלנו את הסיוע בשכר הדירה.

רחל הרשוף: כשהבאתי את ההצעה בינואר ל"פרזות", הכל התאים לתכנית "נר" ואז הסתבר שכל שכונת נווה יעקב מזרח עוברת רישום בטאבו בבת אחת אבל ב"פרזות" אמרו לי שהדירה חייבת לעבור רישום בטאבו לחוד אז הסברתי שכל השכונה עוברת עכשיו רישום טאבו ואמרו לי: לא, עד שאת לא מביאה לנו דף רשום מן הטאבו אי אפשר לעשות כלום.

רחל הרשוף: ודיברתי עם עורכי דין וכולם אמרו שהענין הוגש כבר בינואר והכל יהיה רשום תוך שבוע או שבועיים.

רחל הרשוף: התקשרתי כל שבוע וזה לקח ארבעה חודשים.

רחל הרשוף: קיבלתי את האישור על הרישום בסוף מאי.

רחל הרשוף: הבאתי את ההצעה כולה שוב בסוף מאי ואז אמרו שפג תוקף הזכאות ואז בינתיים אין את המענק ואין את תכנית "נר" כך שכרגע - - -

אורי מקלב: המהלך שעוברים כדי להגיע לזכאות ואחר כך למצוא דירה שמתאימה –אם זה במסגרת תכנית "נר" או במסגרת התכנית השניה של רכישת דירה, לפיה יש אפשרות לקבל מענק והזכאי רוכש את הדירה בעצמו.

יעקב כץ: ואיך אפשר לרכוש עם המחירים האלה?

אורי מקלב: והם מוצאים דירות מתאימות.

אורי מקלב: וזה מה שהם מספרים, שהם עוזבים את הילדים –ומי שיודע מהי משמעות של משפחה עם עשרה ילדים שצריך לעזוב אותם בשעות אחר הצהרים והערב מבין מה משמעות הענין, וכולם כאן יש להם תינוק, ובינתיים הם אמורים לשכנע את המוכרים להמתין, ולרוץ אחרי הדירות ולפעמים אין רישום מסודר בטאבו, כמו בשכונות שבמזרח ירושלים שיש רישום במינהל ולא בטאבו אבל זה עוד חלק קטן מן ההליכים והבירוקרטיה שהם צריכים לעבור ואז, גם אחרי כל זה, מסתבר פתאום שאין תקציב וזה אחרי שהתקציב אושר.

אורי מקלב: כשאדם מקבל מענק לרכישת דירה, האם הדירה נרשמת על שמו או על שם משרד השיכון?

רונן כהן: על שמו שלו.

אורי מקלב: איריס אלבז, את היית הפונה הראשונה והועדה הזו היא בזכותך.

אורי מקלב: את הפנייה הראשונה קיבלנו ממך באמצעות יהודי יקר מירושלים שהביא את מכתבך והזדהינו מאד עם הכתוב בו.

אורי מקלב: אחר כך התברר שאת לא היחידה עם הבעיה הזו.

איריס אלבז: אני אם לשבעה ילדים, גרושה מזה שש שנים, לפני שנה חליתי במחלה ועברתי שלושה ניתוחים.

איריס אלבז: עלי לעבור ניתוח נוסף, עברתי הקרנות, כימותרפיה, תקופה מאד קשה וגידלתי שבעה ילדים לבד ללא תמיכה, ללא מזונות, בלי שום קשר עם האב.

איריס אלבז: אני גרה בדירה שכורה תמורת 3,600 ₪ לחודש.

איריס אלבז: מקבלת מזונות דרך הבטוח הלאומי בסכומים של אלפיים ומשהו שקל, עבדתי, גם בזמן המחלה, כדי שיהיה אוכל לילדים.

איריס אלבז: אני עובדת בהנהלת חשבונות וזו לא עבודה פיזית קשה.

איריס אלבז: אני עובדת שבועיים בחודש ואם הייתי עובדת יותר אז היה מתקזז סכום המזונות.

איריס אלבז: המשכורת היא 1,800 ₪.

אורי מקלב: עד כמה היותך עובדת משנה את הזכאות שלך?

איריס אלבז: את הזכאות לדיה קיבלתי לפני שנה וכמובן שבשנה שחליתי היה לי קשה מאד ללכת ולמצוא דירות- - -

אורי מקלב: הענין מובן.

אורי מקלב: ולחבר הכנסת כץ אני מוסיף שיש מתווכים שלא רוצים לסייע בגלל שהם יודעים שאחרי שמוצאים דירה מתאימה יש צורך להמתין להליכים של המשרדים השונים.

אורי מקלב: חלק מן המתווכים מסכימים רק מתוך הזדהות עם המשפחות.

אורי מקלב: לא כדאי להם להתאמץ.

אורי מקלב: גברת הרשוף אמרה שראתה מעל חמישים דירות בשנה האחרונה.

אורי מקלב: וכולם מתארים את הקושי גם מבחינת הזמנים כי את הדירות אפשר לראות בזמנים שהם הכי קשים למשפחה, אחר הצהרים והערב, ועוד עלות הנסיעות וכו'.

אורי מקלב: בכל אופן, האם כיום את זכאית?

איריס אלבז: אני זכאית לדירת "נר" ותוך כדי טיפולים הלכתי לראות דירות.

איריס אלבז: כל מי שזכאי לתכנית "נר" זכאי גם לאופציה השניה.

איריס אלבז: גם מה שהציעו לי בהר חומה הוא במסגרת תכנית "נר".

איריס אלבז: כשהלכתי לבנק לבקש משכנתא יחד עם המענק אבל סירבו לי כי "אין לך משכורת ואת חולה.

איריס אלבז: מי ערב לנו שתשלמי משכנתא בכל חודש?

איריס אלבז: "

אורי מקלב: מה סכום המענק שלך?

איריס אלבז: בתחילה זה היה מליון וארבעים והיום זה מליון שלש מאות תשעים ושלש, לפי התכנית של "נר.

איריס אלבז: " מענק הוא בערך 50% ו- 50% נוספים הם משכנתא.

אורי מקלב: גברת זגורי שרוצה לקנות דירה, מדובר הרי על דירה ש - - -

רחל הרשוף: המחיר של הדירה היה מליון וארבעים, המענק היה אמור להיות שש מאות והיתר במשכנתא.

רחל הרשוף: יוצא החזר של בערך אלפיים שקל.

אורי מקלב: היום את זכאית למליון שלש מאות או מליון שבע מאות?

רחל הרשוף: מליון שבע מאות.

אורי מקלב: כשמחצית היא מענק ומחצית היא הלוואה.

אורי מקלב: ואיך תוכלי לקבל את ההלוואה?

רחל הרשוף: אני לא יודעת כי זה כבר סכומים אחרים.

איריס אלבז: היתה דירה מתאימה לפני חצי שנה ואחת גם לפני מספר חודשים אבל התקציב לא התאים כי מחירי הדירות עלו ונדחיתי ב"פרזות" כשהם אמרו שהמחיר גבוה אבל איפה נמצא דירה?

איריס אלבז: אני גרה ברמות והקהילה שם תומכת.

איריס אלבז: המשפחות מאד עזרו, גם כשהתגרשתי וגם כשחליתי ואם זה להביא לנו מצרכים כל שבוע וירקות ופירות שיהיה לנו להתקיים ובכל זאת הלכתי לראות דירה בהר חומה לפי עצת מתווך ומצאתי דירה אבל - - -

יעקב כץ: כמה חדרים?

איריס אלבז: ארבעה חדרים.

יעקב כץ: כמה זה עולה שם?

אורי מקלב: מליון וחצי.

איריס אלבז: כמעט מליון וחצי.

איריס אלבז: מליון ארבע מאות שבעים.

איריס אלבז: באים ארבעים אנשים לראות את הדירה ובעל הבית לא מתחייב לחכות.

איריס אלבז: הוא דיבר אתי השבוע כי יש זוג צעיר עם כסף על השולחן ורק שהסיפור שלי נגע ללבו והסברתי לו שזה לא תלוי בי.

יעקב כץ: מבחינת ההליך, גם אם מישהו עומד בכל הקריטריונים, כמה זמן זה לוקח?

קריאה: שלושה שבועות.

איריס אלבז: הלואי וזה היה רק שלושה שבועות כי אז אנשים היו כבר בתוך הדירות שלהם.

רונן כהן: הממשלה לא יכולה לאשר מהיום למחר.

אורי מקלב: חבר הכנסת כץ, אמרו כאן אנשים שפג תוקף הזכאות שלהם ויש רק לחדשה אולם לשם כך הם מחכים חודשיים.

אורי מקלב: בכל פעם שפגה הזכאות הם צריכים להביא את כל המסמכים מחדש ולחכות את כל הזמן הנדרש.

אורי מקלב: גם אנשים כמו משפחת מועלם, שהדירה כבר היתה מוכנה ובעל הבית מכר את הדירה כי לא יכלו להגיש בזמן את כל הטפסים מחדש, הרי על כל דירה צריך להגיש טפסים מחדש.

יעקב כץ: במידה ואדם עומד בכל הקריטריונים וההליך מסתיים ונניח שמדובר רק בשלושה שבועות, אז במצב של ירושלים במשך שלושה שבועות אדם כבר מוכר את דירתו כי אפשר למכור דירה בירושלים בתוך יומיים.

יעקב כץ: הביקוש כל כך גדול וההיצע כל כך קטן אפשר למכור מהר מאד.

יעקב כץ: הממשלה לא בנתה במקומות שיכלה ויוצא ששלושה שבועות בירושלים בתקופה הזו הם זמן מספיק כדי שמישהו אחר יקח את הדירה.

יעקב כץ: אין סיכוי שמדינה תתן כסף ציבורי בלי בירוקרטיה ולכן הפתרון צריך להיות כמו פתרון שהצענו עם אריק שרון, בגלל העובדה שיש כל כך מעט דירות ובגלל שבצורה מכוונת ראש הממשלה הורה -מלחצים שאולי לא תלויים בו ואני לא רוצה לעמוד במקומו ואסור לדון מישהו עד שלא מגיעים למקומו אבל, הבנייה בירושלים הופסקה והוקפאה, גם במקומות שאפשר היה לבנות בהם וצריך היה לבנות בניה –אפילו חלקית, ולהעמיד דירות של המשרד עצמו ואז המשרד מקצה בניינים לטובת המקרים האלה כי במצב הנתון היום, גם אם נשב כאן עוד מאה פעמים, משרד השיכון חייב לשמור על המגבלות הבירוקרטית שלו כי הוא צריך את שלושת השבועות האלה, עם המסמכים והבדיקות והסידורים מול הבנקים אבל בינתיים אחרי שלושה שבועות לא נשארת דירה והפתרון הוא אחר, הפתרון הוא לבנות מהיום למחר, לבנות 400, 500 יחידות דיור ולהגדיל את המיכסה של "עמידר" ולהכריז עליהם כדירות לדיור ציבורי, אין ברירה אחרת.

יעקב כץ: במצב שנוצר היום כל פתרון אחר לא יענה על הבעיה.

יעקב כץ: את המיגבלה הבירוקרטית חייבים לשמור, גם אם אתה לוקח גמ"ח יש הליך בירוקרטי של בדיקה ואישור.

אורי מקלב: אנחנו מדברים על חודשיים ולא על שלושה שבועות.

יעקב כץ: ואני הקצנתי, גם אם רק שלושה שבועות יקח התהליך הרי שהדירה כבר נמכרת.

אורי מקלב: שלושה שבועות וחודשיים וההליך כבר מאושר ובסוף אין תקציב.

איריס אלבז: הגשנו בקשה חדשה ועברו שלושה שבועות אבל אין שם איזשהו מהנדס.

אורי מקלב: חברים, נאמר דבר אחד.

אורי מקלב: נפנה עכשיו לרונן כהן.

אורי מקלב: באנו לדון כאן -לא על הבירוקרטיה ולא על התהליך אלא על מצב שקורה כבר אחרי התהליך.

אורי מקלב: החלטתם על תהליך מסוים אז כיצד יכול להיות שהמדינה פונה לאנשים עם מבצע ושולחת אותם לחפש דירות ואז, כשהם מוצאים, המדינה אומרת שאין כסף.

אורי מקלב: באנו לחפש אתונות ומצאנו מלוכה רק באיפכא מסתברא.

רונן כהן: נאמרו דברים רבים.

רונן כהן: הנושא הוא לא הבירוקרטיה.

רונן כהן: אני מחלק את ההתייחסות שלי לשלושה חלקים: האחד הוא הנושא התקציבי וקודם כל חשוב לדעת שהיום, גם אם יביאו הצעות, אז כבר אין תכנית "נר" פעילה, וזה מפברואר כי אין תקציב וכשנקבל את התקציב נחדש אותה בשמחה.

רונן כהן: זה יענה לכל מי שאמר שהגיש כי בעצם מאז שנסתיימה התכנית הקודמת לא בדקנו את זה בזמן ואני לא יודע למה זה לקח ארבעה חודשים.

רונן כהן: בכל מקרה אין תקציב ולכן - - -

אורי מקלב: כמה הקדשתם?

רונן כהן: יצאנו לדרך עם כוונה לתת מענה ליותר מארבעים משפחות.

רונן כהן: השר והמנכ"ל ידעו שיש תקציב, היתה הסכמה כלשהי עם משרד האוצר ויצאנו לדרך עם 150 מליון שקל לפרוייקט הזה.

יעקב כץ: האם יש משפחות שנהנו מזה?

רונן כהן: בודאי.

רונן כהן: אנחנו התחלנו עם 137 משפחות והיום יש 70 משפחות.

רונן כהן: הרשימה סגורה, אין רשימות חדשות.

אורי מקלב: אנחנו מדברים על מקרים שיש חמש עשרה נפשות במשפחה.

רונן כהן: הכסף מגיע ב'מנות' ובשלב מסוים נעצרו ה'מנות', היו אי הבנות בין המשרד למשרד האוצר.

רונן כהן: מעבר לזה, התכנית -על פי הפרסום והמידע שנתנו לזכאים, אמרנו להם שבפברואר התכנית מסתיימת.

אורי מקלב: כמה ממומש מתוך התקציב הזה?

רונן כהן: שוב, יצאנו לדרך עם 150 מליון שקל.

רונן כהן: לא, זה לא שבעים וחמישים כי חלק ניתן במסגרת מענקים אז לגבי הנושא התקציבי - - -

אורי מקלב: עד שבעים מליון דהיינו, לא עמדתם –בתוך ה-150 מליון והאנשים האלה התחילו תהליך עוד לפני פברואר - - -

רונן כהן: מי שהגיע לפני השלמנו איתו את כל התהליך.

רונן כהן: אם אדם בא ואומר שהתקציב שלו הוא מליון ושלש מאות אלף והוא השיג דירה במליון וארבע מאות חמישים אז מבחינתנו, הוא לא עומד בקריטריון זאת אומרת שאין לי מה לשלוח שמאי או מהנדס כי אם האיש לא מגיע למצב שבו הדירה עומדת בתקציב שאנחנו מעמידים אז אין טעם להתחיל את כל התהליך.

רונן כהן: זה שהוא הביא את הדירה זה טוב ויפה אבל זה לא אומר שאנחנו יכולים להמשיך בתהליך.

רונן כהן: יש להבין ואומר עכשיו בצורה חד משמעית, מי שהגיש לפני התאריך ומסר את המסמכים בזמן ועמד בכל התנאים, אנחנו נתן לו את הדירה מתוך התקציב אבל זו לא הבעיה.

רונן כהן: רגע, רגע, לא הפרעתי לכן.

רונן כהן: חשוב לומר את הדברים.

רונן כהן: אנחנו נרשום אחר כך את השמות.

רונן כהן: יש שבעים איש לדווח עליהם.

רונן כהן: שוב, מי שעמד בכל אנחנו נשלים את הקניה שלו מתוך תקציב ונמצא את הדרך.

רונן כהן: לגבי תיאום ציפיות, יש אנשים שאומרים: שמע, זה לא מספיק לי כי אני רוצה לגור בשכונה מסויימת ואילו אנחנו לא מס - - -

אורי מקלב: הקהילה שלה ברוממה.

אורי מקלב: היא קרעה את עצמה ממקום שבו יש לה קהילה תומכת ועברה לשכונה שלא מתאימה לה.

אורי מקלב: היא נשארת כי היא מלאת תקווה שהיא תקבל את זה.

אורי מקלב: והיא עוברת לפני שהדירה נרכשה כדי שהילדים יעברו בתחילת שנת לימודים.

אורי מקלב: אנשים גרים בדירות שאינן מגורים כמו גודל של חמישים וחמישה מטרים אז מהם דבריך "כי אני רוצה לגור בשכונה" וכו'

רונן כהן: הענין הוא שאני לא יכול לתת לכל אחד דירה במקום שהוא בוחר.

רונן כהן: אם דירה בקמניץ היא מעבר לתקציב שנקבע אז אני לא יכול לתת.

רונן כהן: אם בשמואל הנביא היא מוצאת דירה שהיא מעבר לתקציב אז אני לא יכול לתת.

אורי מקלב: אני מכבד אותך ואני יודע שאתם עושים עבודת קודש אבל אנשים באים לכאן ואומרים דברים ברורים, הם חיפשו והתרוצצו כדי להגיע למחירים שמתאימים למשרד, הם מבינים את השפה ואת הבירוקרטיה, הם התחשלו, הם יודעים איך למלא טפסים ויודעים מהם הגבלות.

אורי מקלב: היום הם עומדים בלי דירות.

רונן כהן: אין לי היום תקציב.

רונן כהן: יש להבין.

אורי מקלב: אנחנו מדברים על תקציב שאושר - - -

רונן כהן: אין לי אותו.

רונן כהן: זה הבסיס.

רונן כהן: אין לי את התקציב.

אורי מקלב: קיימנו את הישיבה לא כדי להאשים את משרד השיכון אלא על סמך זה שהאוצר לא העביר למשרד השיכון את הכסף.

רונן כהן: זה שיש בירוקרטיות זה חלק מזה.

אורי מקלב: הוא שאמרתי, את האתונות מצאתי.

אורי מקלב: כשבאתי לדבר על תקציב ראיתי מה שאנשים פרסו בפנינו וברגע הזה לא היתה בעיה עם משרד השיכון, מן הפניות שקיבלנו ומן התשובות שקיבלנו ממשרד השיכון עלה שאין תקציב ולכן אנשים לא מקבלים ועל זה נקבעה הישיבה אבל - - -

רונן כהן: נסכם את החלק הזה ואז נעבור למשרד האוצר.

צחי דוד: יש להזכיר, המדינה רוכשת היום דירות לדיור הציבורי בתכנית "הנר" -ואני שם לרגע את המענקים בצד כדי לפשט את הדיון, לשתי אוכלוסיות.

צחי דוד: האחת היא אותה קבוצה "סגורה" שדיברנו עליה, שמשרד השיכון הכריז עליה והשניה היא נכים שמרותקים לכסאות גלגלים.

צחי דוד: תנאי הזכאות פחות או יותר דומים.

צחי דוד: על מנת להקל על הבירוקרטיה לא מבדילים באוצר בין אוכלוסיות.

צחי דוד: ראינו את ההיקפים לגבי שתי האוכלוסיות ומבחינתנו יש תקנה תקציבית אחת שממומנת לשתי האוכלוסיות.

צחי דוד: אני לא מבצע את ההגדלה.

צחי דוד: התקנה התקציבית מתחילה את השנה עם 20 מליון שקלים ובסביבות פברואר, ממש בתחילת השנה הוספנו 20 מליון נוספים לבקשת המשרד.

צחי דוד: המשרד מבצע את סדרי העדיפויות ומתקצב תכנית כזו או אחרת.

צחי דוד: הכוונה כאן לתכנית עבור נכים מרותקים מול זו שעבור משפחות מרובות ילדים.

יעקב כץ: לגבי העתיד, האם אפשר לדאוג שיופיע בתקנה מחולקת?

צחי דוד: לא, כי אז המשרד יבקש המתנה ויתחיל להזיז את הכסף מפה לשם ויאמרו "נתקענו".

צחי דוד: אמנם נכון הוא שזה יהיה באותה תקנה מבחינת ספר התקציב והמשרד יודע לעשות את האבחנות אבל אנחנו לא רוצים שהאוצר יתערב בזה.

צחי דוד: כי אם כן אז תטענו –ובצדק, לשם מה תקנות נפרדות ובירוקרטיה נוספת, יש כסף בתקנה של הנכים ואין כסף לתקנה של משפחות מרובות ילדים.

צחי דוד: לא רצינו את זה ורצינו להקל הן על המשרד והן על האוכלוסיה.

צחי דוד: הבקשה התקציבית הגיעה למשרד האוצר לפני פברואר ובפברואר נוספו 20 מליון שקלים.

צחי דוד: בחודש וחצי האחרונים היתה הדיינות בין שני המשרדים ודווקא לא על הקשחה אלא - - -

אורי מקלב: בפרוטוקול ועדת הכספים מיום 20.12.2010 יש סיכום של יושב ראש ועדת הכספים חבר הכנסת משה גפני.

אורי מקלב: בדיון היה נציג בשם ראובן קוגן ושם נכתב כך: "אני אצביע נגד, בעזרת השם...

אורי מקלב: אלא אם כן אקבל מכתב מאודי ניסן עד מחר בבוקר שאתם מוציאים 150 מליון שקל בשנה שנתיים האלה לרכישת דירות כדי לתת את זה למשפחות של נכים או למשפחות רב מצוקתיות ולאחר מכן גם לאחרים, כך שנתחיל מסלול שהאוצר רוכש את הדירות האלה.

אורי מקלב: אם אני מקבל עד מחר, עד ההצבעה, מכתב כזה, אנחנו נצביע על דחייה, או בעד או נגד, לשנה שנתיים ולא יותר מזה.

אורי מקלב: " זה היה התנאי.

אורי מקלב: הוא קיבל הבטחה.

אורי מקלב: 150 מליון שקל.

אורי מקלב: אנחנו עומדים על מימוש של 70 מליון ולא כל הכסף נמצא.

אורי מקלב: אנחנו רק מבקשים להזכיר שלמדינה נכנסו 2.5 מיליארד שקל ממכירת הדירות הממשלתיות ועל זה דיברו בשעת המכירה, דיברו על כך שמוכרים אותן כדי שיהיה כסף לרכוש דירות אחרות.

אורי מקלב: אני מתרשם וכואב את המשפחות האלו על ההתמודדות שלהן והן נופלות כי אחרי שהן מסיימות את התהליך הקשה הזה, לא די שהכניסו אותן לאשליה וחודשים רבים הן פועלות ועושות כדי לממש את הזכות וכשהן מגיעות לשוקת הלוא היא ריקה.

צחי דוד: האוצר לא עיכב את התקציבים של "נר".

צחי דוד: לפי בקשות שקיבלנו מן המשרד -כמו זו של 20 מליון שקלים, ואני לא מבדיל בין נכים רתוקים לבין משפחות רב מצוקתיות, הקצבנו 20 מליון שקלים.

צחי דוד: הגיעה בקשה לפני חודש וחצי ויש התדיינות נקודתית לגביה במשרד.

צחי דוד: היא מטופלת.

צחי דוד: תוך שבוע יהיה דיון בוועדת הכספים והנושא ייגמר.

צחי דוד: אין שום עיכוב של תקציבים במשרד האוצר.

צחי דוד: הדברים שהקראת בפרוטוקול - - -

יעקב כץ: הלוא גם אתם לא מנותקים מן המציאות שקורית בשטח ואתם מבינים שאיחור של שבוע או בשבועיים הוא נפקא מינא לכך שכל המערכת של הפונים מתחילה מחדש כי הרי אין דירות, אין דירות בירושלים.

יעקב כץ: תכניסו לכם את זה לראש, אין דירות בירושלים.

יעקב כץ: אם אתה נכנס לעיסקה על דירה ולא סוגר תוך פרק זמן סביר אתה תאבד את הדירה כי יבוא מישהו מאמריקה ויקחו את הדירה.

יעקב כץ: אנשים מבקשים לגור בירושלים ויש לה ביקוש גדול, בין אם אלה חרדים ובין אם אלה אמריקאים או אחרים.

יעקב כץ: העולה החדש ישים למכור כסף על השולחן.

יעקב כץ: יש ביקוש עצום.

יעקב כץ: אנשים מאמינים שהמשיח מגיע וכולם באים לקנות בירושלים.

יעקב כץ: אתם, בבירוקרטיה של שבוע שהופך לחודשיים, גורמים למשפחות האלו לאבד עיסקה.

יעקב כץ: הֳצָעֲתי, לשים את כל הכסף בתקנה ועם התקנה הזו הייתי מעמיד את כל הכסף למשרד השיכון.

יעקב כץ: הייתי אומר להם, בתור צחי, שצחי לא מסוגל לראות משפחות כאלו ושהוא לא ישן בלילות ועל מנת למנוע ממנו חוסר שינה אז קודם כל בתקנה הזו קחו את כל ה-70 מליון שקל.

יעקב כץ: נראה אתכם מתמודדים עם פרקי זמן של שבוע או שלושה שבועות.

יעקב כץ: אל תתלו את זה.

יעקב כץ: בזמן שבו אתה מדבר על התדיינות בין משרדים היא הפסידה את הדירה שלה ועליה לעבור את כל התהליך שוב.

יעקב כץ: ועד שהיא תסיים תהיה התדיינות נוספת כי אתם מקצים את זה לשיעורין.

יעקב כץ: במקרה הזה, אלה תיקים עם נשמה.

יעקב כץ: בנוסף, בירושלים לא בונים כמעט דירות ואין בנייה.

יעקב כץ: ראש הממשלה מעכב ומונע וגם את הבניה המינימלית שהיתה -ושצריך עוד לבנות- לא בונים ולכן, גם אם תעשה את כל התרגילים, עדיין המחירים בירושלים עולים.

יעקב כץ: כי אין דירות.

יעקב כץ: וכשאין דירות המחירים עולים.

יעקב כץ: זה ענין של ביקוש מול היצע.

יעקב כץ: ואתה הרי יודע.

יעקב כץ: ככל ההיצע קטן מן הביקוש המחיר יעלה.

יעקב כץ: ועד שאתה תגמור את ההתדיינות היא תצטרך לשלם מאתיים אלף נוספים ואז תהיה חריגה והיא שוב תישלח לביתה.

יעקב כץ: לכן, הפתרון הוא אחר והוא כזה.

יעקב כץ: לכאורה הפתרון היה לבנות יחידות דיור אבל בוא נדבר על משהו מעשי.

יעקב כץ: קודם כל לסדר את התקנה ולהעביר אליה את כל הכספים.

יעקב כץ: את התקנה הזו למלא עד הסוף, ואפשר לחשוב, הלוא מדובר ב 70 מליון שקל.

אורי מקלב: האם יש לכם מושג כמה - - -

צחי דוד: הבקשה -כמו שהמשרד הגיש אותה לתקציב, תטופל בפרקי זמן סבירים.

צחי דוד: אנחנו משתדלים לא לרתק תקציב עד שהמשרד לא אומר באופן חד משמעי שזה הסכום שהוא צריך באותה שנה על מנת לא לפגוע במקומות אחרים.

צחי דוד: הרי אם מרתקים כסף ולא משתמשים בו בתקנה אחת הוא חסר במקום אחר ולפעמים זה יוצר חיכוך לא טוב, כי נגמר הכסף בתקנה ואנשים "נתקעים" ואת זה אנחנו לא רוצים.

צחי דוד: אני אעשה כל מאמץ כדי שתוך שבוע יעברו 70 מליון שקלים.

צחי דוד: הסכום נחלק למענק ולרכישה על חשבון המדינה.

צחי דוד: התיקצוב יבוצע לאורך 2011, 2012, אנחנו נאשר את בקשת המשרד ונתקצב את מלוא הסכום, את כל אותם 70 מליון השקלים.

צחי דוד: בשבוע הבא ניגש עם זה לוועדת הכספים.

אורי מקלב: בתוך כמה זמן נוכל לבשר לאנשים שהכסף נמצא ושהם יכולים לממש את הזכאות שלהם?

רונן כהן: מרגע שאנחנו רואים את הכסף אנחנו מבשרים להם ואני מניח שבתוך מספר ימים -מן הרגע שהכסף יעבור אלינו זה ישלח בדואר וגם נתקשר לכל אחד מן הרשימה ונעדכן טלפונית.

מיטל מועלם: שרית, מתווכת עשתה עבודה נפלאה, התרוצצה איתנו וסגרה את הדירה האחרונה.

מיטל מועלם: מאד פחדתי שהבעלים ימכור את הדירה אז שוקי, מתווך נוסף, החתים את בעלי הדירה על שהדירה תימכר לנו, ושבעוד חודש יבוא מהנדס ויבוא שמאי, מדוע אנחנו צריכים להתבייש ברכישת דירה?

מיטל מועלם: חודשיים חיכינו.

אורי מקלב: התהליכים ידונו לחוד.

אורי מקלב: התחלנו עם העיקרון, אנחנו רוצים לסגור את הדבר החשוב, ולגבי התהליך אשאל כך: האם בתוך שבוע או עשרה ימים או עד סוף חודש זה - - -

רונן כהן: זה תלוי באוצר.

צחי דוד: שבוע או שבועיים.

אורי מקלב: שבועיים ועוד ארבעה ימים.

אורי מקלב: עד סוף החודש כל מי שזכאי וכל מי שמוכן יוכל לרכוש.

אורי מקלב: לשם כך יש לוודא שכל התהליך הבירוקרטי יתאים.

אורי מקלב: אם גברת מועלם אומרת שהיא הגישה בקשה לגבי דירה מסויימת ורק צריך להגיע השמאי אבל כבר חודש וחצי שהשמאי טרם הגיע אז - - -

רונן כהן: אין כזה דבר.

רונן כהן: בתוך ארבעה עשר יום שמאי מגיע.

יעקב כץ: האם יש משפחות שלא הגיעו לכאן וסובלות מאותו הדבר?

אורי מקלב: ודאי, כאן זה רק מידגם.

רונן כהן: אין דבר כזה חודש.

רונן כהן: בתוך ארבעה עשר יום יש שמאי.

רונן כהן: מה שקרה כאן הוא שלא היה תקציב אז לא היה טעם לשלוח שמאי.

אורי מקלב: רונן, גם כשאין תקציב יש לפעול.

אורי מקלב: הרי כשיגיע תקציב נחכה עד ששמאי יגיע.

אורי מקלב: ועוד, למה כשהזכאות נגמרת צריך להתחיל את כל התהליך מחדש?

רונן כהן: אנחנו התחלנו את הדיונים הכספיים כבר בדצמבר.

רונן כהן: היות והיתה לנו הבנה או תחושה שאחנו קרובים לקבל את התקציב - שלחנו שמאים עוד במרץ לבדוק דירות.

רונן כהן: "הנה התקציב מגיע", "הנה התקציב מגיע" ולאט לאט נמשך הזמן אז אנחנו לא שולחים שמאים, ואלה גם עולים לנו כסף - - -

דוברת: אז תכוונו את האנשים, אל תטרטרו, אל תטרטרו.

רונן כהן: לקריאת הביניים שלך אני משיב שאת מקבלת אותם, אני רוצה לבדוק את הטענות האלו, אני אשמע אותן - - -

אורי מקלב: תענה תשובות לאנשים.

רונן כהן: אענה אחד אחד ואני רק רוצה לומר, ברגש שנקבל את התקציב, אני באופן אישי מתחייב, שאנחנו נעשה הכל כדי לקדם את כל מה שיש לנו שהוא כבר בָּשֶל, לתת לו עדיפות ולקדם אותו.

רונן כהן: כל מה שבשל, אני רואה את התקציב - ניתן ישר.

רונן כהן: אם נצטרך נביא שמאי בתוך שלושה ימים.

רונן כהן: יש את ההתחייבות של צחי לגבי התקציב, אני מתחייב לגבי התפעול.

אורי מקלב: את התהליך אתה יכול להתחיל כבר עכשיו.

אורי מקלב: את התהליך עם השמאים אפשר להתחיל כבר עכשיו.

יעקב כץ: מדובר באנשים ספורים, מדובר ברשימה סגורה.

אורי מקלב: עשינו ישיבה ואנשים הגיעו כדי שנהיה אנשי בשורה.

אורי מקלב: הם עזבו את עיסוקיהם כדי שנכל לקדם את זה.

אורי מקלב: בוא, רונן, תן את התשובות לפונים באשר להליכים.

רונן כהן: התהליך צריך להיות מלא, אדגים.

רונן כהן: נסח טאבו, למשל, אם אין לי אפשרות לרשום את הדירה כי אין לי נסח טאבו אז אין לי אפשרות לרשום את הדירה בטאבו.

רונן כהן: לגבי שכר הדירה, כל מי שאין לו שכר דירה והוא זכאי, אני אקח את המספרים ואני -באופן אישי, מחר נותן לכם תשובה בדיוק למה לא מקבלים.

רונן כהן: יכול להיות שיש מישהו שלא המציא חוזה, למשל.

רונן כהן: אני אחראי שכל מי שזכאי לקבל יקל את הרטרו ובאופן הכי מיידי שיש.

רונן כהן: לגבי השמאים, ברגע שיהיה תקציב תקבלו את השמאות ואת הסכום לו אתם זכאים.

רונן כהן: יש לבדוק את הדברים.

רונן כהן: לגבי חידוש זכאות, אנחנו שולחים הודעה שעומדת לפוג הזכאות שלושה חודשים לפני התפוגה.

רונן כהן: זה סביר.

רונן כהן: עלי לראות, אם האישורים הגיעו בזמן אז אין סיבה שלא יהיה הרצף.

רונן כהן: יכול להיות שהאישורים הגיעו שבוע לפני תום הזכאות ואז אני לא יוכל לומר לוועדה ציבורית להתכנס באופן מיידי.

רונן כהן: אני בודק -וכבר התחלתי לבדוק שלשה מקרים, אבדוק את כל המקרים ותקבלו תשובה.

רונן כהן: לצורך הענין, מה שחשוב הוא לדעת למה זה התעכב, ומה התשובה לגבי ההמשך.

דוברת: תשובה גם לוועדה.

רונן כהן: עם העתק אליכן, ודאי, תקבלו העתק.

רונן כהן: זה גם לגבי שכר הדירה וגם לגבי הזכאות.

אורי מקלב: אני דוחה דברים אחרים מפני זה.

אורי מקלב: משפחה שבה הבעל חולה למשל, אלו לא משפחות שיש להן שלושה עשר ילדים ו - - -

רונן כהן: אין ספק שההתמודדות שלהן ראויה להערכה.

רונן כהן: היא מעבר להבנתי.

רונן כהן: מי שעומד בקריטריונים ניתן לו עדיפות וננסה לקצר את הפערים כדי שלא יתפספסו דירות וכמובן שסיוע שכר דירה ברמה השוטפת הוא "במגרש שלנו" ואנחנו נטפל בזה מיידית ככל האפשר כדי להקל על המשפחות.

רונן כהן: אני יודע על הדברים רק מאתמול ורק מכם.

דוד קשני: אני רוצה לספר לכם על 150 מליון השקלים.

דוד קשני: ביום 1.1.2011 היה צריך חוק הדיור הציבורי לצאת לפועל.

דוד קשני: הממשלה קראה לחברי הכנסת יורם מרציאנו ורן כהן להם ואמרה להם: ניתן לכם 150 מליון שקל ונקפיא את החוק עד 2017.

דוד קשני: הם הסכימו.

דוד קשני: בדיוק מה שאתה קראת מוועדת הכספים.

דוד קשני: ואנחנו העברנו לחבר הכנסת משה גפני את הבקשה שלנו לכנס מיד את הועדה ולשאול מ עם ה-150 מליון ומאז, עד היום, האוצר לא יודע מה הוא עושה, בכלל אין את מאה חמישים מליון השקלים.

דוד קשני: לפי הדוח שלהם, מה שמונח בפני, התקציב לשנת 2011 הוא 21 מליון, של דירות והם הוסיפו לזה 30 מליון וזה 50 מליון ועל זה אמורים לבוא 150 מליון, לא 70.

דוד קשני: זה לפי ההסכם עם יורם מרציאנו, 150 מליון לדירות "נר" כפי שסוכם, והממשלה לא עומדת בזה כי זו היתה החלטת ממשלה, נדמה לי שממשלה שלא עומדת בהחלטות שלה היא במצב גרוע מאד.

דוד קשני: כשאני שומע את הפונים כאן אני רוצה לבכות.

דוד קשני: איך אדם אמור לחפש חמישים דירות, למה לא עושה ת זה משרד השיכון.

דוד קשני: למה משרד השיכון לא מחפש בעצמו - - -

רונן כהן: אנחנו קנינו דירות אבל אז אנשים טענו למה לקבוע עבורם את השכונה.

רונן כהן: לא הצלחנו לאכלס את הדירות.

דוד קשני: תציע להם שני מקומות.

יעקב כץ: מי שלא ירצה את ההצעה שילך לקנות דירה.

יעקב כץ: המדינה היא אמנם מדינת רווחה והיא אמורה לדאוג לדירה אבל לא בשיא של ההתאמה.

רונן כהן: אני מבין אותה.

רונן כהן: הציעו לה דירה שהגישה אליה היא דרך ששים ושלש מדרגות.

רונן כהן: היא לא רצתה.

רונן כהן: לפי הגישה שלך הייתי צריך לומר לה: גברת, תקבלי.

יעקב כץ: ישבתי עם נכים אמריקאים, שנפצעו במלחמות האחרונות בעיראק ובאפגניסטן, הם מקבלים 5% ממה שמקבלים נכי צה"ל.

יעקב כץ: בארצות הברית אין דבר כזה שמישהו מקבל לפי הרצונות שלו ואילו כאן הולכים לקראת האנשים.

יעקב כץ: אילו היו היום דירות ריקות והיית יושב פה בוועדה הייתי אומר לפונים: גם עם ששים ושלש מדרגות, קחו את הדירות האלו אבל בגלל שאין לך דירות ואתה לא יכול להציע שום דבר אז הם צודקים.

יעקב כץ: אם אתה בא עם ידיים נקיות ויש לך דירות זה ענין אחד אבל אם אין לך דירות זה ענין אחר.

דוד קשני: מבקש להציע, באשר למשכנתא.

דוד קשני: משפחה כזו, נאמר שהיא קונה דירה במליון שקל.

דוד קשני: מחצית היא מענק ומחצית משכנתא.

דוד קשני: ברגע שהיא הולכת לבנק היא מושלכת מן המדרגות כי אין לה ערב.

דוד קשני: ללא ערב הבנק מסרב להלוות.

דוד קשני: אני מציע שהמדינה תהיה עֲרֵב משלם.

דוד קשני: הבנק לא יתן למשפחות האלו כלום.

דוד קשני: אגב, פעם היו נותנים רק 150,000 ₪ משכנתא ולא מעבר לזה.

דוד קשני: הבנק הוא גוף מסחרי.

אורי מקלב: המשפחות האלו הן הרי זכאיות ברמה גבוהה של קושי.

אורי מקלב: הזמן קצר.

אורי מקלב: אני אומר לחבר הכנסת יעקב כץ: דיברת על המצב שבו במהלך שלושת שבועות ההמתנה האמריקאי קונה את הדירה ואני רק רוצה להניח את דעתך ולומר לך שאלו לא דירות שאמריקאים רוצים לקנות, המשפחות כאן לא קונות את דירות העלית והמוכרים מחכים להם ולא בכדי.

אורי מקלב: ועוד, הפונים שכאן מצאו למעלה מדירה אחת וראו עשרות דירות.

אורי מקלב: נכונה הטענה שמבקשת מן האנשים לבחור את הדירות אבל המגבלות שלהם כל כך גדולות עד שהמבחר שנשאר להם הוא מצומצם ביותר, מצומצם מכל הבחינות.

אורי מקלב: יחד עם זאת, גם לגבי הדירות האלו, יש גבול לזמן שבעלי הדירה יכולים לחכות.

אורי מקלב: אפשר לחכות שבועיים, שלושה, ארבעה אבל אנחנו מדברים על מימד של חודשים.

אורי מקלב: הצפנו כאן את הבעיות אבל יש לזכור שאחרי הכל, אלה אנשים חיים, הם מנהלים משפחות, ועל מנת לא לייגע לריק יש לשאול: אם אין תקציב אז למה מריצים אותם למצוא דירות, היה צריך לפחות לומר להם: בתקופה הזו, כל עוד אין תקציב, אל תרוצו.

רונן כהן: אין מצב שלא היה תקציב.

רונן כהן: נניח לזה.

אורי מקלב: אני כבר לא מדבר על גברת הרשוף, שהיתה לפניה כבר דירה והכל היה מוכן, והבעיה שהיתה שם היא לא של דירה ספציפית אלא בעיה של השכונה כולה, בעיה מובנית שהפתרון לה ידוע אבל הוא תהליך.

אורי מקלב: משרד השיכון לא קונה דירה באויר, הוא הרי יודע, ויש לו משפטנים, אפשר שהם יאמרו למשרד שהוא יכול לחכות, שזה ענין של העברה בין המינהל לבין הרישום אבל - - -

רונן כהן: משפטן שלנו סירב ואמר: בשום פנים ואופן.

אורי מקלב: במקרים האלה זה מכאיב יותר מדי.

אורי מקלב: הפונה באה לשכונה והיא יודעת שרק בשכונה הזו יש לה את העתיד שלה.

רונן כהן: אם אין נסח טאבו אז אי אפשר להעביר את הרישום של הדירה.

רחל הרשוף: לפי מה שהבנתי תכנית "נר" היא מענק וזו אותה אפשרות באותו זמן אז איך זה קרה שפתאום בנובמבר לא היה מענק אבל כן היתה תכנית "נר".

רחל הרשוף: מה קרה שם?

צחי דוד: כי אלה תקציבים שונים.

רחל הרשוף: איך אדע אם זה באותו הזמן או לא?

רחל הרשוף: איך אבחר מסלול?

רונן כהן: מבחינתך זה לא משנה, זה מאחורי הקלעים.

איריס אלבז: על החברות הממשכנות לומר לאנשים מתי הדברים רלבנטים.

אורי מקלב: שיתאימו את ההנחיות שלהן לציבור לפי המצב הקיים במשרדים וככל שאין תקציב ושמאים לא נשלחים כי אין תקציב אז יאמרו לזכאים שאין טעם למצוא דירה ואין טעם להתקשר.

אורי מקלב: מה שכן, האנשים האלה מבינים ולא רוצים להיות "מטורטרים".

מיטל מועלם: כמה משפחות רכשו עד עכשיו?

רונן כהן: אוכלסו שבעים משפחות.

רונן כהן: לגבי הפונה הזה, אני מתחייב פה שהבעיה שלו נפתרת היום והוא לא מחכה לתקציב אבל לשם כך אנחנו צריכים - - -

יעקב כץ: מי יתן ונבוא לחנוכת הבתים.

מיטל מועלם: תכנית "נר" לא נותנת לנו שיפוץ והדברים כתובים בתקנון.

מיטל מועלם: אנחנו נמצאים בדירה של המדינה, עם שלושה חדרים.

מיטל מועלם: אישרו לנו דירה גדולה בגלל שבעלי חולה.

מיטל מועלם: שיפצו לנו אותה ב 120,000 ₪ אז למה לא להוסיף את זה לתכנית "נר"?

מיטל מועלם: אם תכנית "נר" היתה מאפשרת דבר כזה היינו "שולפים" דירה בתוך חודש.

מיטל מועלם: הבעיה היא רק מצב הבית.

רונן כהן: זה מגולם במחיר.

רונן כהן: עד 25,000 ₪ משלמים גם שיפוץ.

רונן כהן: מחוץ ל 1,741,000 ₪.

רונן כהן: אחרי שמקבלי את הדירה המשרד משלם.

אורי מקלב: אם יש דירה שעולה 1,640,000 ₪ האם המשרד יסכים לנתב 100,000 ₪ לשיפוצים?

רונן כהן: אם הוא יראה שהיא שווה 1,750,000 ₪ אז אין בעיה.

אורי מקלב: הוא לא יקבע 1,750,000 ₪.

רונן כהן: השמאי יודע כי אנחנו שואלים אותו: האם אחרי שיפוץ הדירה תהיה שווה 1,750,000 ₪?

רונן כהן: משפצים אותה עד התקרה.

אורי מקלב: האנשים שמתרוצצים ומחפשים דירה לא ידעו על הסעיף שלפיו מקבלים 25,000 ₪ בשביל שיפוצים.

אורי מקלב: הם לא ידעו מזה עד עכשיו והידע הזה יכול היה להקל עליהם.

קריאה: אמרו לנו 15,000 ₪ ולא יותר.

קריאה: אמרו לנו 3%.

רונן כהן: הפונה הוא לא זה שעושה את התהליך אלא אנשים שלנו.

קריאה: השמאי נותן הערכות בשפל.

רונן כהן: הוא שמאי ממשלתי.

רונן כהן: אנחנו נותנים את מה שהשמאי הממשלתי קבע.

רונן כהן: הוא נותן את הטווח ואנחנו לוקחים את הסכום הגבוה.

אורי מקלב: יש בעיה כללית בשמאות במדינה ולא בגלל מחירי הדירות אלא בגלל מחירי הקרקעות.

אורי מקלב: בנוסף, כמו שבמוסד לבטוח הלאומי הרופא המומחה קובע את אחוזי הנכות והוא עובד של המוסד, כך גם השמאי של משרד השיכון הוא עובד של משרד השיכון ובדברים האלה תמיד יש משהו מאד אלסטי.

אורי מקלב: אדגים לגבי שילוחיות: כמו שכשרוטשילד חיפש מנהל חשבונות, עמדו מועמדים בשורה עורפית והוא שאל כל אחד: כמה הם שש פעמים שש?

אורי מקלב: כל אלה שאמרו שלושים ושש לא התקבלו לעבודה עד שקם אחד ושאל: שש פעמים שש הם הסכום שאתה חייב למישהו או שמישהו חייב לך?

אורי מקלב: והוא התקבל לעבודה.

אורי מקלב: כל שמאי יודע מי שולח אותו וזה חלק שידוע בתחומים האלה.

רונן כהן: מעולם לא דיברתי עם השמאי על כך, אני לא יודע מי עושה את זה.

אורי מקלב: פעם החמאתי למלצר בתום חתונה ובאותו הערב הוא פוטר כי המעסיק שלו חשש שההערכה שלי באה בתמורה לתוספת שקיבלתי מעבר לרגיל.

אורי מקלב: גם זה קיים.

אורי מקלב: ויצויין שאני מאד מעריך את העבודה שאתם עושים ואנחנו יודעים שגם אתם תחת סד כי אינכם אחראים בודדים ואתם במערכת שלמה.

אורי מקלב: יחד עם זאת, אנחנו יודעים שעובדי הציבור חשים את העבודה שסביבם, כמו שכל אחד מקבל רגישויות לסביבה שלו.

אורי מקלב: הם שומעים את הסיפורים ונמצאים ליד הפונים.

אורי מקלב: הפונים ראויים להערצה על כך שעם כל המצוקות שיש להם הם מחזיקים בית וילדים וחינוך ומתמודדים עם סיפור קשה.

אורי מקלב: ובנוסף, ההתמודדות שלהם עם הבירוקרטיה היא ראויה להערצה אבל מעוררת אצלנו גם רגשות קשים באותה המידה כי זה נורא שיחד עם הבעיות שלהם הם נאלצים להתמודד עם התנהלות קשה –ולא רק מול משרד השיכון אלא גם מול הבטוח הלאומי, למשל.

אורי מקלב: ואנחנו מבקשים כאן לחזק את ידיכם כי אנחנו מעריכים את הכוחות ואת העובדה שאתם כאן, כי בכך מכבדים את עצמכם ומתוך כך גם מכבדים את החברה הישראלית.

אורי מקלב: אתם חלק מן העמוד הזה של חברה עם חסד ואתם מזכים את החברה באפשרות לטפל במצוקות שלכם.

אורי מקלב: היום אתם יכולים ויש לכם סיכוי לקבל דירה.

אורי מקלב: איגדו את המקרים הקשים והגדילו את המענקים שיש לכם ורוצים שתוכלו לברך על המוגמר.

אורי מקלב: כאב לנו שהגעתם אל האפשרות ולא יכולתם לממש את התקציב.

אורי מקלב: אנחנו מקווים מאד שהנושא יגיע עכשיו לפתרונו, תוך ימים לא רבים ותוכלו כולכם לממש את הזכאות.

אורי מקלב: בנושא העקרוני של התהליכים לקבלת זכאות וההתנהלות ככללה, יש לשפר.

אורי מקלב: אני מקווה שזיהיתם דברים, גם את הדברים שלא זיהינו כאן, על מנת שנוכל להעביר אותם הלאה.

אורי מקלב: תודה רבה לכולם.